JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
ÜRO Inimõigusnõukogu avaldas musta nimekirja ettevõtetest,
mis tegutsevad Läänekalda aladel
Saksamaa on vastu ICC juurdlusele väidetavate sõjakuritegude kohta
Kinnereti järve veetase on peaaegu rekordilisel kõrgusel
UNHRC ehk Ühendatud Rahvaste Inimõiguste Nõukogu,
avaldas 12. veebruaril nimekirja
112 Läänekalda vaieldavatel aladel tegutseva ettevõtte kohta.
Nõukogu väitel
tekitab ettevõtete tegevus erilist muret seoses inimõigustega.
Iisraeli meelest
väljendab "must nimekiri" ühenduse degradeerumist,
on inspireeritud antisemiitlikust BDS-liikumisest
ja meenutab pigem juutide tagakiusu süngemaid hetki.
Ka USA toetab Iisraeli nägemust
ning loobus juba varem ühenduse tegevuses osalemisest
ja selle toetamisest.
Enamik ehk 94 nimekirjas mainitud ettevõtet on Iisraeli päritolu.
Nende seas on panku, telefonioperaatoreid,
ehitusfirmasid, riigiomandis transpordifirmasid
ning kohviku- ja restoranikette.
Välismaiste ettevõtete seas on suurimad
turisminduses osalevad Airbnb, Expedia ja TripAdvisor,
tehnoloogiahiid Motorola ja Prantsuse ühiskonnaehitaja Alstom,
kes aitas muuhulgas ehitada ka Jeruusalemma trammiliini.
Iisraeli välisminister Israel Katz tõdes vastuses ÜRO allorganile,
et "ettevõtete musta nimekirja arvamine
on häbiväärne alistumine jõududele,
kelle sihiks on Iisraeli riigi kahjustamine mis tahes moel.
Samal ajal suleb UNHRC silmad
tõeliste inimõigusrikkujariikide tegevuse suhtes,
kes on hääletanud sellise musta nimekirja poolt.
Nii pooldab antud ÜRO allorgan selgelt palestiinlasi,
ja poliitikat, mida juudid kohtasid juba 2. Maailmasõja ajal,"
tõdes Israel Katz oma kõnes.
Musta nimekirja ettevõtted tõdesid ühemõtteliselt,
et Läänekaldalt Iisraeli kolimine
tähendab samas kümnete tuhandete palestiinlaste töö lõppemist
ning neile seega töötust ja eluolu halvenemist.
Saksamaa on liidukantsler Merkeli juhtimisel ühinenud riikidega,
kes on vastu ICC ehk Rahvusvahelise Kriminaalkohtu algatusele
uurida Iisraeli väidetavaid sõjakuritegusid palestiinlaste aladel,
eelkõige Gazas.
Nii ühines Saksamaa USA, Kanada, Austraalia, Tšehhi ja Ungariga,
kelle õigusekspertide seisukoht on,
et Palestiina, kes ICC juurdluse algatas,
ei täida ühegi rahvusvahelise mõõdupuu järgi
rahvusvahelise õiguse kohaseid iseseisvale riigile seatud kriteeriume,
mis oleksid ICC-le eelduseks
mainitud sõjakuriteouurimuste alustamiseks.
ICC peaprokurör Fatou Bensouda on aga arvamusel,
et Rooma statuudi heakskiitmisega täidab Palestiina need riigi omadused,
mis sellise uurimuse alustamiseks vajalikud on.
Bensouda möönis siiski võimalust,
et sõjakuritegusid on võidud piirkonnas sooritada,
kuid lisaks Iisraeli armeele võivad neis süüdi olla ka Hamas
ning Läänekalda palestiinlaste relvarühmitused.
Iisraeli sõnul pole ICC-l Iisraelis mingit jurisdiktsiooni,
sest Iisrael pole antud ühenduse liige.
Mitmed valitsusvälised ühendused
õhutasid oma ringkirjades erinevaid inimõigusorganisatsioone
korraldama 3-päevaseid solidaarsuskampaaniaid,
sihiga ärata rahvusvahelist tähelepanu eelkõige Palestiina aladel toimuva,
lastele suunatud väärkohtlemisele.
Algatajaks oli Coalition to Save Palestinian Child Soldiers
ehk Palestiina Lapssõdurite Päästekoalitsioon.
Pressiteate sõnul koolitatake üksnes Gaza terrorilaagrites
igal aastal ca 10 000 last eri viisidel Iisraeli vastu sõdima.
Teates mainiti sedagi,
et hinnanguliselt 160 last on seni hukkunud õnnetustes
seoses Iisraeli suunatud tunnelite kaevamistöödega.
Vabatahtlikud neid töid tegema ei tule, vaid Hamas sunnib selleks lapsi.
Mainitud dokumendi järgi
on eri ülesannetes kasutatud lausa väikelapsi nii võitlejaina,
inimkilpidena, märatsejatena,
töötajaina ja enesetapupommitajatena.
Selle tulemusel on nende lapsepõlv jäänud peaaegu olematuks
ja lõppenud tihti surma, tõsiste vigastuste või vanglakaristusega.
Palestiinlaste kõrgeim vaimne juht,
Jeruusalemma suurmufti Muhammad Hussein
on väljastanud religioosse käsu,
mis ei luba aktsepteerida USA presidendi Trumpi rahuplaani.
Palestiinlaste ametlikus lehes al-Hayat al-Jadidas
12. veebruaril tehtud avaldus toob mängu ka religioosse elemendi.
Avalduses tõdetakse, et iga palestiinlane,
kes kuidagi Trumpi plaani edendamiseks koostööd teeb,
satub Allahi, Muhhamedi, al-Aqsa mošee, inglite
ja kõikide rahvaste needuse alla.
See tähendab põhimõtteliselt surmanuhtlust.
Iisraeli ja kogu piirkonna suurim mageveeallikas Gennetsaret
ehk Kinneret, nagu kohalikud seda nimetavad,
on tänu viimaste nädalate rikkalikele sademetele
jõudnud peaaegu rekordilise veetasemeni.
Madalseisus, nagu viimastel aastatel on korduvalt juhtunud,
on järve lõunaossa tekkinud juba väike saar,
mis jääb nüüd vee alla.
Järve veetase, enne kui avatakse tammid ja Jordanisse vett lastakse,
on 208,8 meetrit alla merepinna.
Hetkel ollakse sellest vaid ühe meetri kaugusel
ja Hermoni mäe lumi on veel sulamata.
Iisraeli rõõmustab see väga,
sest viimastel aastatel on järve pind
olnud isegi 6-7 meetrit allpool nn punast ehk veelaskmistaset.
Kui tammid tänavu kevadel avatakse,
toimub see rohkem kui 30-aastase pausi järel,
sest viimati ületas veetase mainitud punase joone 1992. a.
Rahvusvaheline üldsus on aastaid kritiseerinud Iisraeli sellegi eest,
et riik on ehitanud süstemaatiliselt turvabarjääri
palestiinlaste aladelt lähtuva terrorismi kaitseks.
Samad riigid on sama süstemaatiliselt unustanud sekkuda
Egiptuse ja Gazat valitseva Hamasi erimeelsustesse, mis on viinud selleni,
et ka Egiptus ehitab turvabarjääri oma piirile Gazaga.
Viimase 15 aasta vältel on Hamas kaevanud Egiptusse
üle 1000 salakaubaveotunneli, millest enamik on küll hävitatud,
kuid see tegevus jätkub.
Nii teatasid Egiptuse ametnikud ajalehe Al Monitor teatel,
et Gaza piirile ehitatakse Iisraeli eeskujul turvabarjäär.
See on umbes 2 km pikkune
ja ulatub Kerem Shalomi piiripunktist Rafah' ristmikuni.
Tara tuleb 6 meetri kõrgune, ulatub ca 5 meetri sügavusele
ja varustatakse tundlike sensoritega,
et tuvastada ja ära hoida uute tunnelite kaevamine
ning nende kaudu toimuv terroritegevus.
Argumendid sarnanevad nendele,
mis on motiveerinud Iisraeli vastavat tegevust,
kuid rahvusvaheline üldsus pole reageerinud Egiptuse tegevusele
sama intensiivselt kui Iisraeli samasugusele tegevusele.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 eurot.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee